
Curtea de Apel Bucureşti a anulat vineri condamnarea de 7 ani închisoare primită 
în anul 2017 de Gabriel Puiu Popoviciu şi a dispus achitarea omului de afaceri 
pentru fapte de corupţie în legătură cu asocierea firmei sale, SC Băneasa 


Investments SA, cu Universitatea de Ştiinţe Agronomice şi Medicină Veterinară din 
Capitală, pentru un teren de 224 de hectare. 


Decizia vine după ce judecătorii i-au admis lui Puiu Popoviciu o cerere de revizuire 
sentinţei de condamnare. 


Temeiul indicat de magistrați pentru achitare este că fapta nu există. 


„Admite cererea de revizuire formulată de revizuentul Popoviciu Gabriel Aurel, ale 
cărei efecte au fost extinse şi cu privire la inculpaţii Alecu loan Niculae, Bejenaru 
Andrei Mihai, Diaconescu Ştefan, Şerban Ilie Cornel, Pitcovici Petru Daniel, Luican 
Mihai lon Florin, Toader Gabriel Răsvan, Todiraş loan, Minea Lizeta, Petrulian 
Gheorghe. Anulează sentinţa penală nr.115/F/23.06.2016 pronunţată de CAB în 
dosarul nr. 9577/2/2012, definitivă prin decizia penală nr.266/A/02.08.2017 a ÎCCJ şi 
în, rejudecarea laturii penale reunite cu latura civilă ce face obiectul dosarului penal 
nr.46/1/2020: În temeiul art. 396 alin.5 Cpp rap. la art.16 lit.a, achită pe inculpatul 
Alecu loan Niculae, pentru săvârşirea infracţiunii de abuz în serviciu în formă 
calificată întrucât fapta nu există. Achită pe inculpatul Popoviciu Gabriel-Aurel, 
pentru săvârşirea infracţiunilor de complicitate la abuz în serviciu în formă calificată 
şi pentru săvârşirea infracţiunii de dare de mită, întrucât faptele nu există”, se arată 
în sentinţa CAB. 


De asemenea, ceilalţi inculpaţi din dosar au primit decizie de achitare. 


În plus, magistraţii au respins, ca neîntemeiate, acţiunile civile formulate în cauză de 
statul român prin Ministerul Finanţelor — ANAF şi USAMV, fiind ridicate măsurile 
asigurătorii dispuse în cauză faţă de persoanele responsabile civilmente SC Băneasa 
Investments SA, SC Băneasa Bussines& Tehnology Park SA, SC Băneasa Rezidenţial 
SRL, dar şi faţă de inculpaţi. 


Decizia nu este definitivă şi poate fi atacată cu apel. 


Omul de afaceri Gabriel Puiu Popoviciu a primit pe 2 august 2017 o condamnare 
definitivă de 7 ani de închisoare în dosarul „Ferma Băneasa”. În acelaşi dosar, au mai 
fost condamnaţi Cornel Şerban (fostul şef DGIPI) — 2 ani şi 6 luni cu executare, loan 
Nicolae Alecu (rectorul USAMV Bucureşti) — 6 ani de închisoare cu executare, Petru 
Pitcovici (fost şef în Direcţia Generală Anticorupţie din MAI) — 2 ani cu suspendare, 
Ştefan Diaconescu -— 5 ani cu executare şi Andrei Mihai Bejenaru - 6 ani cu executare. 


Gabriel Puiu Popoviciu a plecat din România înainte de pronunţarea sentinţei, fiind 
localizat în Marea Britanie, de unde autorităţile române au încercat fără succes să îl 
extrădeze. 


Iniţial, el a fost reţinut la Londra, însă a fost eliberat în schimbul unei cauţiuni de 
200.000 de lire sterline. 


Ulterior, în 2021, Înalta Curte de Justiţie a Marii Britanii a respins definitiv cererea 
României de extrădare a omului de afaceri, judecătorii britanici motivând că 
Popoviciu nu a fost judecat de un Tribunal imparţial în România şi „a 'suferit o 
negare completă” a drepturilor sale la un proces corect, aşa cum sunt ele protejate 
prin articolul 6 al CEDO. 


Potrivit DNA, în perioada 2000 — 2004, rectorul USAMV Bucureşti, loan Niculae 
Alecu, beneficiind de sprijinul interesat al lui Popoviciu, în baza unui contract 
încheiat cu încălcarea prevederilor legale, a făcut posibilă aducerea unui teren de 
224 hectare, aparţinând domeniului public al statului, ca aport în natură la capitalul 
social al SC Băneasa Investments SA, societate controlată de omul de afaceri Puiu 
Popoviciu. 


„În condiţiile în care terenul respectiv (ferma Băneasa) se afla în proprietatea publică 
a statului, conform legii, nu putea să facă obiectul vreunei tranzacţii şi, în plus, a fost 
în mod vădit subevaluat. În momentul constituirii ca aport la capitalul social al SC 
Băneasa Investments SA, terenul a fost evaluat la valoarea de un dolar/mp, în timp 
ce valoarea de piaţă de la acea dată era de aproximativ 150 euro/mp. Terenul se 
situează în partea de nord a oraşului Bucureşti, se învecinează cu DN1 Bucureşti — 
Ploieşti, iar pe acest teren s-au construit puncte de lucru şi sediile unor importante 
societăţi comerciale”, susțineau procurorii. 


Iniţial, Popoviciu, în înţelegere cu rectorul, a creat posibilitatea încheierii unui 
contract de asociere în participaţiune în condiţii nelegale, introducând în acest 
mecanism societatea SC Log Trans, devenită ulterior Băneasa Investments. 


Potrivit contractului, trebuiau dezvoltate activităţi de pomicultură, viticultură, 
creşterea animalelor pe terenurile fermei Băneasa. 


„Fără a avea acordul membrilor Biroului de Senat şi al Senatului USAMV Bucureşti, 
loan Alecu şi Gabriel Popoviciu au stabilit procentele de participare în cadrul 


asocierii, respectiv 49% pentru Universitate şi 51% pentru SC Log Trans. O evaluare 
asupra terenurilor în suprafaţă de 224 ha şi a imobilelor aferente care urmau a fi 
aduse în asociere nu fusese făcută. Prin urmare, acceptarea unei cote de participa” 
de 49% de către Universitate nu s-a făcut în condiţii legale. În plus, aportul de 51%, 
sub formă de bani, ce revenea celeilalte părţi, a fost doar formal, sumele de bani 
doar tranzitând conturile societăţii”, au mai indicat procurorii. 


Conform acestora, pentru a pune în aplicare înţelegerea ascunsă cu omul de afaceri, 
rectorul i-a indus în eroare pe membrii Senatului USAMV Bucureşti, prezentându-le 
date neadevărate şi impunând chiar modificarea Cartei Universităţii. De asemenea, a 
susţinut că se vor mări salariile cadrelor didactice, că universitatea va câştiga fonduri 
băneşti cu ajutorul cărora se va dota unitatea de învăţământ, pentru asigurarea unor 
condiţii decente de studiu, că vor fi construite garsoniere pentru a fi închiriate de 
preparatori, asistenţi, doctoranzi etc. 


„Inculpatul Alecu a fost de acord ca sus-menţionatul contract de asociere în 
participaţiune să fie conceput şi redactat de Popoviciu şi de avocaţii acestuia, fără să 
participe consilierul juridic şi economistul Universităţii. Contractul a fost semnat la 
USAMV Bucureşti în condiţii improprii de reprezentare a universităţii. În 3 august 
2000, încălcând hotărârea Senatului USAMV, inculpaţii Alecu, Popoviciu şi Bejenaru 
au aportat dreptul de folosinţă asupra unui teren de 174 hectare (parte din suprafaţa 
de 224 ha a fermei Băneasa), împreună cu imobilele aferente, la capitalul social al SC 
Băneasa Investments SA (SC Log Trans). După aportarea dreptului de folosinţă, 
clădirile aferente fermei Băneasa au fost demolate”, se arăta în rechizitoriu. 


La solicitarea rectorului Alecu, Popoviciu i-a promis că îl va sprijini să obţină titlul de 
proprietate pe terenul aferent fermei Băneasa, iar astfel, în condiţii nelegale, în cursul 
anului 2001, la propunerea subcomisiei de aplicare a Legii 1/2000 (a fondului 
funciar), comisia municipiului Bucureşti a eliberat titlul de proprietate pentru USAMV 
Bucureşti. 


După eliberarea titlului de proprietate, loan Alecu, în înţelegere cu Popoviciu, a 
aportat dreptul de proprietate asupra suprafeţei de 174 ha la capitalul social al SC 
Băneasa şi dreptul de proprietate asupra clădirilor edificate pe acest teren, deşi 
Hotărârea Senatului USAMV interzicea acest lucru. 


În acest context, terenul a fost subevaluat, iar ulterior, în 2004, a fost aportată şi 
diferenţa până la 224 hectare la capitalul social al firmei, în condiţii de subevaluare. 


„Practic, în urma tuturor acestor activităţi, Universitatea de Ştiinţe Agricole nu a av. 
niciun beneficiu, dimpotrivă, a pierdut suprafaţa de teren aferentă fermei Băneasa pe 
care o avea în administrare şi în exploatare, iniţial. Ca urmare a eliberării titlului de 
proprietate pe suprafaţa de 224 ha a fost cauzat statului un prejudiciu de 
335.387/.260 lei. Prejudiciul cauzat USAMV Bucureşti se ridică la suma de 619.472.218 
lei şi se compune din valoarea terenurilor aportate prin subevaluare la capitalul 
social al SC Băneasa Investments SA şi din scoaterea din societate a sumelor de bani 
care fuseseră aportate la capitalul social, lipsind societatea de capital de lucru“, mai 
spuneau procurorii. 


“achitare ferma baneasa justitia romana justitie oarba 


*puiu popoviciu 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 

intelectuală la OSIM capturarea totală a României 


Cutremur neobișnuit în România, vineri seară. Unde a fost resimţit 


Rudele fetei sfâșiate de urs vor trebui să facă plângeri penale pentru complicitate la omor împotriva 
ministrului Mediului și Ursulei von der Leyen 


Situaţie fără precedent în România. Meteorologii au emis Cod roșu de căldură excesivă. Cât de cald 
va fi în zilele următoare 


Șef Salvamont: Traseele turistice în momentul de față nu mai prezintă nicio siguranţă din cauza 
urșilor 

